Vedtekter for spangereid naturbarnehage AS

# Eier

Spangereid Naturbarnehage er en privateid 2 avdelings naturbarnehage for barn i alderen 0 - 6 år.

Barnehagen eies av Spangereid Naturbarnehage AS

Eierrepresentantenes navn og adresse er:

Sissel Hadland Magne Hadland

Lindesnesveien 367 Lindesnesveien 367

4521 Lindesnes 4521 Lindesnes

Roy Flatebø Anne Britt Bjørkelid

Njervåsen 7 Njervåsen 7

4521 Lindesnes 4521 Lindesnes

Barnehagen drives i samsvar med gjeldende lov for barnehager, departementets forskrifter og barnehagens egne vedtekter.

Formål

”Barnehagen skal gi barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem.” (Barnehageloven § 1).

Innhold

Naturbarnehagens hovedmål er at barna skal trives ute. Vi ønsker å vise barna hvilke muligheter, opplevelser og utfordringer som finnes i naturen, og samtidig lære å ta vare på den. Våre tema er knyttet til natur og uteliv, samt aktiviteter i språk, matematikk og IKT. Samarbeidsutvalget godkjenner årsplan for barnehagens pedagogiske virksomhet.

Areal og internkontroll

Spangereid Naturbarnehage er godkjent for 36 plasser. Innendørs leke- og oppholdsareal er 125m² og utearealet er på 1355m². Arealnormen for barn under 3 år er 5,3m², og 4m² for barn over 3 år (Barnehageloven § 10). Naturbarnehagen har kontroll av utelekeplassen hver uke og hver 3. måned. I tillegg kommer lekeplasskontrollen.no 1 gang i året.

Barnehagen følger gjeldende regler for internkontrollsystem (viser til egen dokumentasjon i henhold til forskrifter om miljørettet helsevern i barnehager og skoler m.v.)

Inntak av barn

Spangereid Naturbarnehage gir plass til barn i alderen 0-6 år. Det tildeles fra tre til fem

hele dager per uke á 9 timer. Barnehageplassen tildeles frem til 1. august eller til foresatte skriftlig sier opp plassen. Barnehageplassen beholdes helt frem til skolestart. Dette gjelder under forutsetning av at betalingsbetingelser med mer overholdes.

***Opptaksmyndighet:***

Det er samordnet opptak i Lindesnes kommune både for private og kommunale barnehager. Søknad om opptak gjøres på felles skjema, etter forutgående kunngjøring i Lindesnes Avis. Opptaket gjøres av styrer etter barnehagens opptakskriterier, i samråd med opptaksutvalget i kommunen og barnehagestyret. Styret kan dispensere fra gjeldende opptakskriterier.

***Opptakskriterier i prioritert rekkefølge:***

1. Barn med nedsatt funksjonsevne eller barnevernstiltak som har rett til prioritet ved opptak i barnehage, jf. Barnehageloven § 13

2. Ansattes barn

3. Søsken

4. Barnehagen kan bruke utjevningsplasser etter skjønn for å sikre en hensiktsmessig gruppesammensetning i barnehagen (alder og kjønn).

***Opptaksperiode og oppsigelsesfrist:***

Hovedopptaket skjer 1.mars, men det blir også foretatt opptak ellers i året, dersom det er ledig plass. Ved ledig plass har vi også et opptak ved nyttår. Får barnet plass da, og noen andre står i opptakskø må vedkommende betale for plassen fra årets begynnelse selv om man velger en senere oppstart. Oppsigelse av barnehageplass skal skje skriftlig, innen den 1. i måneden, med 1 måneds varsel. Sier barnet opp/reduserer plassen sin etter 1. april, må det betales ut barnehageåret.

Åpningstider

Naturbarnehagens åpningstid er fra kl. 06.45-16.30 alle hverdager. Julaften og nyttårsaften har Naturbarnehagen stengt. Åpningstid på onsdag før skjærtorsdag er kl. 06.45-12.00. Ved planleggingsdager for de ansatte (5 dager i året) er Naturbarnehagen stengt.

Ferie

Alle barn skal ha minimum 4 ukers ferie i løpet av et år. Naturbarnehagen har feriestengt 3 uker i juli/august. Den 4. ferieuka tas ut sammenhengende når foreldrene selv måtte ønske. Dersom man tar fri *både* romjul (mellom jul og nyttår) og de tre dagene i påskeuka (mandag, tirsdag og onsdag før skjærtorsdag) regnes også dette som en 4. ferieuke. Barn som skal begynne på skolen, slutter i barnehagen når vi tar sommerferie, dvs. de må ta ut ferie før. Nytt barnehageår begynner 1 uken i august, da begynner nye barn.

Betaling for barnehagen

Betalingen skal skje forskuddsvis den 15. i hver måned. Det betales for 11 måneder i året. Uteblitt betaling gir 2 purringer, deretter mistes barnehageplass. Innkrevd betaling sendes eventuelt videre til inkasso. Prisøkning må vedtas av samarbeidsutvalget og det gis 1 måneders varsel. Hvis vi har kapasitet kan man kjøpe ekstra dag a` kr 200. Det gis 40 % søskenmoderasjon i foreldrebetalingen for 2. barn og minimum 50 % for 3. eller flere barn, jfr. Barnehageloven (Dette gjelder ikke ved kjøp av ekstra dag)

## Samarbeidsutvalg

Samarbeidsutvalget består av min. 3 medlemmer hvorav 2 medlemmer velges av foreldreråd (1 er vara rep), 2 av de ansatte (1 er vara rep) og 1 eierrepresentant. Samarbeidsutvalget konstituerer seg selv. Eier har ikke stemmerett. Representantene for foreldre og de ansatte velges for ett år av gangen. Styrer som ikke er valgt medlem har møte-, tale- og forslagsrett i samarbeidsutvalget.

##

## Foreldreråd

Det består av foreldre til alle barn i barnehagen. Foreldrerådet skal:

* fremme foreldrenes felles­interesser
* bidra til et godt samarbeid mellom hjem og barnehagen
* være med og sikre, samt fremme samarbeidet mellom hjem og barnehagen
* forelegges saker av viktighet for foreldrenes forhold til barnehagen. Foreldrerådet har rett til å uttale seg før slike avgjørelser blir tatt.

Ved avstemning i foreldrerådet gis det en stemme for hvert barn.

Ansettelse av personale

En representant fra eier, en ansatt og styrer ansetter personalet. Styrer skal ha barnehagelærerutdannelse. Personalet har taushetsplikt.

Forsikring

Barnehagen har ulykkesforsikring for barna som gjelder hele døgnet – også utenom

barnehagetiden. Ta kontakt med barnehagen hvis noe skjer utenom åpningstid.

# Vedtatt av samarbeidsutvalget 23.10.19

**✄…………………………………………………………………………………………….**

NAVN PÅ BARN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kryss av:

□ Vi/jeg som foreldre har lest gjennom vedtektene for Spangereid Naturbarnehage AS og forholder meg/oss til ovennevnte vilkår.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato/Sted Underskrift

Leveres underskrevet til styrer i Naturbarnehagen **snarest!**